stanford-oval/wikipedia huggingface dataset:
วิธีเดลฟาย
ตัวอย่างโครงการที่ใช้เทคนิคเดลฟาย

ประเทศญี่ปุ่นได้มีการมองอนาคตโดยใช้เทคนิคเดลฟายระดับประเทศทุก 5 ปีมาตั้งแต่ปี 2514  นอกจากระดับประเทศแล้ว ญี่ปุ่นได้มีการมองอนาคตในระดับกระทรวง ระดับอุตสาหกรรม และระดับบริษัท/องค์กรมาโดยตลอด  การมองอนาคตครั้งที่ 8 เพิ่งจะเสร็จไปในเดือนพฤษภาคม 2549 ซึ่งครั้งนี้นอกจากเทคนิคเดลฟายแล้ว ยังใช้วิธีการสร้างภาพอนาคต การวิเคราะห์บทความวิชาการ และการวิเคราะห์ความต้องการด้านเศรษฐกิจและสังคมควบคู่กันด้วย  ตัวอย่างอีกประเทศหนึ่งคือ ประเทศออสเตรียซึ่งทำการสำรวจเดลฟายด้านเทคโนโลยีพร้อมๆ กับการสำรวจเดลฟายเชิงนโยบายในปี 1999[ต้องการอ้างอิง]
วิล.ไอ.แอม

| วิล> ไอ.แอม |
| --- | --- |

ข้อมูลพื้นฐาน
ชื่อเกิด: วิลเลียม เจมส์ อดัมส์ จูเนียร์
เกิด:  (1975-03-15) 15 มีนาคม ค.ศ. 1975 (49 ปี)
ที่เกิด: ลอสแอนเจลิส แคลิฟอร์เนีย สหรัฐอเมริกา
อาชีพ: แร็ปเปอร์, โปรดิวเซอร์เพลง, นักแต่งเพลง
เครื่องดนตรี: คีย์บอร์ด เบส กลอง เปียโน
ช่วงปี: 1989 – ปัจจุบัน
ค่ายเพลง: Ruthless Records  BBE Records  A&M Records  Interscope Records  will.i.am music group
วิล.ไอ.แอม (อังกฤษ: Will.I.Am) หรือชื่อจริงว่า วิลเลียม เจมส์ อดัมส์ จูเนียร์ (อังกฤษ: William James Adams Jr.) เกิดเมื่อวันที่ 15 มีนาคม ค.ศ. 1975 ที่ลอสแอนเจลิส แคลิฟอร์เนีย สหรัฐอเมริกา เป็นหนึ่งในสมาชิกวงฮิปฮอปชื่อดัง แบล็ก อายด์ พีส์ (Black Eyed Peas) เคยออกอัลบั้มเดี่ยวมาแล้ว 2 ชุด คือ Lost Change ในปี 2001 และ Must B 21 ในปี 2003
เขายังทำงานเป็นโปรดิวเซอร์ให้กับศิลปินอื่นๆ มากมาย อาทิ จัสติน ทิมเบอร์เลก , แมรี่ เจ. ไบลจ์ , เมซี่ เกรย์ จนกลับมาทำอัลบั้มเดี่ยวของตัวเองอีกครั้งในชื่ออัลบั้มว่า Songs About Girls เปิดตัวดว้ยซิงเกิลแรก I Got It From My Mama  ที่ได้นำบางส่วนของเพลงจาก แมกกาซีน ซิกตี้ (Magazine 60) และ บ๊อบ เจมส์ (Bob James) มาใส่ไว้ในเพลงนี้ด้วย
ผลงานอัลบั้มเดี่ยว

2001: Lost Change
2003: Must B 21
2007: Songs About Girls
2013: #willpower
แหล่งข้อมูลอื่น

เว็บไซต์ทางการ
will.i.am ที่เอกซ์ (ทวิตเตอร์)
will.i.am ที่ยูทูบ
will.i.am ที่อินเทอร์เน็ตมูวีเดตาเบส
will.i.am เก็บถาวร 2011-05-22 ที่ เวย์แบ็กแมชชีน at Beatbuggy
iam-fan - will.i.am website
iamwillBR - will.i.am brazilian fansite
วิลลี โกรฟส์

| ข้อมูลส่วนตัว |
| --- | --- | --- | --- |
ชื่อเต็ม:  แพทริก วิลเลียม โกรฟส์
วันเกิด:  20 สิงหาคม ค.ศ. 1868(1868-08-20)
สถานที่เกิด:  กลาสโกว์
วันเสียชีวิต:  13 กุมภาพันธ์ ค.ศ. 1908(1908-02-13) (39 ปี)
สถานที่เสียชีวิต:  เอดินบะระ
ตำแหน่ง:  กองหน้า
แพทริก วิลเลียม โกรฟส์ (อังกฤษ: Patrick William Groves; 20 สิงหาคม ค.ศ. 1868 – 13 กุมภาพันธ์ ค.ศ. 1908) เป็นนักฟุตบอลชาวสกอตแลนด์ที่เล่นกองหน้าให้กับฮิเบอร์เนียน, เซลติก, เวสต์บรอมมิชอัลเบียน, แอสตันวิลลา และทีมชาติสกอตแลนด์ เขาเป็นที่รู้จักในฐานะผู้เล่นคนแรกที่มีค่าตัวในการย้ายทีมมากกว่า 100 ปอนด์
อาชีพ > ฮิเบอร์เนียน

โกรฟส์ซึ่งเล่นตำแหน่งกองหน้าได้เลื่อนชั้นขึ้นสู่ทีมชุดใหญ่ของฮิเบอร์เนียนด้วยวัยเพียง 16 ปีในช่วงฤดูกาล 1885–86 เขาผงาดเมื่อพาฮิเบอร์เนียนคว้าแชมป์สกอตติชคัพในปีถัดมา โดยเขาทำประตูได้ในรอบแรก รอบสอง นัดรีเพลย์ และรอบรองชนะเลิศ เวล ออฟ เวเลน ทีมคู่แข่งของฮิเบอร์เนียนในรอบรองชนะเลิศ ประท้วงว่า โกรฟส์ยอมรับการจ่ายเงินค่าจ้างจากฮิเบอร์เนียน ซึ่งจะผิดกฎหมายเนื่องจากการแข่งขันของสกอตแลนด์ยังคงเป็นประเภทมือสมัครเล่นในเวลานั้น
วิทยาลัยการคอมพิวเตอร์ มหาวิทยาลัยสงขลานครินทร์

| --- | --- |
College of Computing, Prince of Songkla University Phuket campus

ชื่อย่อ: CoC
คติพจน์: ประโยชน์ของเพื่อนมนุษย์เป็นกิจที่หนึ่ง
สถาปนา: 20 สิงหาคม พ.ศ. 2560 (7 ปี)
สังกัดการศึกษา: มหาวิทยาลัยสงขลานครินทร์
คณบดี: ผศ.ดร.อซีส นันทอมรพงศ์
ที่อยู่: เลขที่ 80 หมู่ 1 ถ.วิชิตสงคราม ต.กะทู้ อ.กะทู้ จ.ภูเก็ต 83120
สี:    สีดาร์คเทอควอยซ์-สีแดงอิฐ
เว็บไซต์: https://computing.psu.ac.th/th/
วิทยาลัยการคอมพิวเตอร์ มหาวิทยาลัยสงขลานครินทร์ วิทยาเขตภูเก็ต (อังกฤษ: College of Computing, Prince of Songkla University Phuket Campus) เป็นหน่วยงานเทียบเท่าคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตภูเก็ต จัดการเรียนการสอนด้านคอมพิวเตอร์ และ ดิจิทัลเทคโนโลยี
ประวัติ

วิทยาลัยการคอมพิวเตอร์ มหาวิทยาลัยสงขลานครินทร์ จัดตั้งขึ้นเมื่อวันที่ 20 สิงหาคม พ.ศ. 2560 โดยสภามหาวิทยาลัยสงขลานครินทร์ เห็นชอบให้มีการจัดตั้งวิทยาลัยการคอมพิวเตอร์ (College of Computing) ณ วิทยาเขตภูเก็ต โดยรวมหน่วยงานที่มีการจัดการศึกษาด้านคอมพิวเตอร์ 2 หน่วยเข้าด้วยกัน คือ ภาควิชาวิศวกรรมคอมพิวเตอร์ วิทยาเขตภูเก็ต คณะวิศวกรรมศาสตร์  และสาขาวิชาเทคโนโลยีสารสนเทศและการสื่อสาร คณะเทคโนโลยีและสิ่งแวดล้อม ที่จัดตั้งปี พ.ศ. 2548 ในหลักสูตรวิทยาศาสตรบัณฑิต 3 สาขาวิชา (เทคโนโลยีสารสนเทศ วิศวกรรมซอฟแวร์ ธุรกิจอิเล็กทรอนิกส์) และระดับบัณฑิตศึกษา
วิทยาลัยการคอมพิวเตอร์มีเป้าหมายเพื่อบริหารการจัดการศึกษา การวิจัย และการบริการวิชาการ ในศาสตร์ด้านระบบดิจิทัลและคอมพิวเตอร์ โดยตอบสนองยุทธศาสตร์ชาติ ระยะ 20 ปี มุ่งเน้นงานวิชาการและวิจัยการคำนวณและประมวลผลในเทคโนโลยีดิจิทัล การพัฒนานวัตกรรมและธุรกิจดิจิทัล การวิเคราะห์ข้อมูลขนาดใหญ่ ส่งเสริมผู้ประกอบการใหม่ และการพัฒนาเมืองภูเก็ตอัจฉริยะ พร้อมทั้งการจัดการเรียนการสอนด้านคอมพิวเตอร์ ภายในวิทยาเขตภูเก็ต ผลิตบัณฑิตที่มีคุณธรรม จริยธรรม และเป็นผู้นำทางวิชาการในศาสตร์ที่เกี่ยวข้องกับระบบดิจิทัลและคอมพิวเตอร์ ซึ่งสอดคล้องกับความต้องการของท้องถิ่น ชายฝั่งทะเลอันดามันและประเทศ เป็นที่ยอมรับในระดับนานาชาติ
Vision มุ่งเน้นความเป็นเลิศทางด้านคอมพิวเตอร์ และเทคโนโลยีดิจิทัลระดับนานาชาติ
Mission พันธกิจ
1. ผลิตบัณฑิตที่ตรงตามความต้องการในตลาดแรงงานทางด้านคอมพิวเตอร์และเทคโนโลยีดิจิทัล
2. พัฒนางานวิจัยด้านคอมพิวเตอร์และเทคโนโลยีดิจิทัลที่เป็นที่ยอมรับในระดับนานาชาติ
3. สร้างสรรค์นวัตกรรม บริการวิชาการด้านคอมพิวเตอร์ เทคโนโลยีดิจิทัลเพื่อชุมชน สังคม ทั้งในและต่างประเทศ
CORE COMPETENCIES สมรรถนะหลัก
การเรียนการสอน การวิจัยและบริการวิชาการด้านคอมพิวเตอร์และเทคโนโลยีดิจิทัล
สัญลักษณ์ > Logo วิทยาลัยการคอมพิวเตอร์

| --- | --- |
: โลโก้ วิทยาลัยการคอมพิวเตอร์
logo_coc_psueng: โลโก้ วิทยาลัยการคอมพิวเตอร์ - PSU (ENG)
logo_coc_psuth: โลโก้ วิทยาลัยการคอมพิวเตอร์ - PSU (ไทย)
| --- | --- |
  Code #33c0ca: สีดาร์คเทอควอยซ์(Dark Turquoise) หมายถึง ความคิดสร้างสรรค์ ในศาสตร์ทางด้านการคอมพิวเตอร์
  Code #b52324: สีแดงอิฐ (Fire Brick Red) หมายถึง การหล่อหลอมจากดินด้วยความร้อนขึ้นมาเป็นอิฐที่แสดงถึงความแข็งแกร่ง
โครงสร้างองค์กร > ทำเนียบคณบดี

| ทำเนียบคณบดี วิทยาลัยการคอมพิวเตอร์ มหาวิทยาลัยสงขลานครินทร์> รายนามคณบดี | ทำเนียบคณบดี วิทยาลัยการคอมพิวเตอร์ มหาวิทยาลัยสงขลานครินทร์> วาระการดำรงตำแหน่ง |
| --- | --- |
2. ผศ.ดร.อซีส นันทอมรพงศ์: พ.ศ. 2564 - ปัจจุบัน
1. รศ.ดร.สินชัย กมลภิวงศ์: พ.ศ. 2560 - 2564

**หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น สร้างขึ้นเมื่อ 23 พฤศจิกายน 2564
โครงสร้างองค์กร > โครงสร้างองค์กร

คณบดี
- ผศ.ดร.อซีส นันทอมรพงศ์ คณบดี
รองคณบดี
- ดร.อดิศักดิ์ อินทนา ตำแหน่งบริหาร : รองคณบดีฝ่ายวิชาการ
- ผศ.ดร.ณัฐพงศ์ ทองเทพ ตำแหน่งบริหาร : รองคณบดีฝ่ายกิจการพิเศษและวิเทศสัมพันธ์
- ผศ.ดร.วโรดม วีระพันธ์ ตำแหน่งบริหาร : รองคณบดีฝ่ายวิจัยและนวัตกรรม
ผู้ช่วยคณบดี
- ดร.วศิมน พาณิชพัฒนกุล ตำแหน่งบริหาร : ผู้ช่วยคณบดีฝ่ายงานรับนักศึกษาและกิจกรรมนานาชาติ
- ดร.กุลจรี ตันตยกุล ตำแหน่งบริหาร : ผู้ช่วยคณบดีฝ่ายพัฒนาหลักสูตรและนวัตกรรมการเรียนรู้
- ดร.ปาณิศา ตรีพงศ์ ตำแหน่งบริหาร :ผู้ช่วยคณบดีฝ่ายแผนและประกันคุณภาพ
- อาจารย์เลอลักษณ์ บุญล้ำ ตำแหน่งบริหาร : ผู้ช่วยคณบดีฝ่ายบริการวิชาการและสื่อสารองค์กร
- อาจารย์พัชรี เทพนิมิตร ตำแหน่งบริหาร : ผู้ช่วยคณบดีฝ่ายสนับสนุนการเรียนรู้และสหกิจศึกษา
- อาจารย์มนชนก ทองเทพ ตำแหน่งบริหาร : ผู้ช่วยคณบดีฝ่ายกิจการนักศึกษาและศิษย์เก่าสัมพันธ์
หลักสูตร

| หลักสูตรที่เปิดสอนในวิทยาลัยการคอมพิวเตอร์ มหาวิทยาลัยสงขลานครินทร์> == ระดับปริญญาตรี == | หลักสูตรที่เปิดสอนในวิทยาลัยการคอมพิวเตอร์ มหาวิทยาลัยสงขลานครินทร์> == ระดับปริญญาโท == | หลักสูตรที่เปิดสอนในวิทยาลัยการคอมพิวเตอร์ มหาวิทยาลัยสงขลานครินทร์> == ระดับปริญญาเอก == |
| --- | --- | --- |
|  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมดิจิทัล (หลักสูตรนานาชาติ)  สาขาวิศวกรรมปัญญาประดิษฐ์และระบบอัจฉริยะ หลักสูตรวิทยาศาสตรบัณฑิต (วท.บ.) สาขาวิชาธุรกิจดิจิทัล (หลักสูตรนานาชาติ)  สาขาวิชาการคอมพิวเตอร์ |  หลักสูตรวิทยาศาสตรมหาบัณฑิต (วท.ม.) สาขาวิชาการคอมพิวเตอร์  (หลักสูตรนานาชาติ)  สาขาวิศวกรรมปัญญาประดิษฐ์และระบบอัจฉริยะ  สาขาวิชาวิทยาการข้อมูล |  หลักสูตรปรัชญาดุษฎีบัณฑิต (ปร.ด. ) สาขาวิชาวิทยาการข้อมูล |
งานวิจัย > หน่วยวิจัยต่าง ๆ

AI-TASI [ศูนย์สารสนเทศศาสตร์บริการและท่องเที่ยวอัจริยะอันดามัน] (Andaman Intelligent Tourism and Service Informatics Center)
BLOCK - PSU Blockchain Research Team
Digital Media Lab
AIILAB - Artificial Intelligence Innovation Laboratory
INFAR (INFormation for Andaman Region)
SInt-LAB (System Intelligence Laboratory)
EDen
งานวิจัย > หัวข้องานวิจัย

| วิศวกรรมซอฟต์แวร์ (Software Engineering) เช่น | Blockchain and distributed technologies>  | สื่อดิจิทัล (Digital Media) เช่น | ปัญญาประดิษฐ์ (Artificial Intelligence) เช่น | เครือข่ายคอมพิวเตอร์ (Computer Networking) เช่น | ระบบฐานข้อมูล (Database Systems) เช่น | การคำนวณแบบคลาวด์ (Cloud Computing) | การจัดการความรู้ (Knowledge Management) เช่น |
| --- | --- | --- | --- | --- | --- | --- | --- |
|  กระบวนการพัฒนาซอฟต์แวร์โดยวิธี Agile  สถาปัตยกรรมและการออกแบบซอฟต์แวร์ (Software Architecture and Design)  วิศวกรรมซอฟต์แวร์เชิงประจักษ์ (Empirical Software Engineering)  การปรับปรุงกระบวนการพัฒนาซอฟต์แวร์ (Software Process Improvement)  การบำรุงรักษาซอฟต์แวร์ (Software Maintenance)  วิศวกรรมฟอร์มอล (Formal Engineering)  การออกแบบและพัฒนาแบบจำลองและข้อกำหนดทางซอฟต์แวร์แบบฟอร์มอล (Formal Modeling and Specification)  การทวนสอบและทดสอบซอฟต์แวร์ (Software Verification and Validation)  การทดสอบจากแบบจำลอง (Model-based Testing) |  Blockchain and smart contract system  NFT and Game economics  Market dynamics in cryptocurrency with sentiment analysis  Blockchain platforms and services with machine learning  Blockchain transaction analysis and verification  Blockchain privacy and security |  Serious Games  Interactive Media  Physics-based Animation  Human-Computer Interaction  Mobile Application  Architectural Visualization  Augmented and Virtual Reality |  คอมพิวเตอร์วิทัศน์ (Computer Vision)  การประมวลผลภาษาธรรมชาติ (Natural Language Processing)  การแทนความรู้ (Knowledge Representation)  การเรียนรู้ของเครื่อง (Machine Learning)  ระบบผู้เชี่ยวชาญ (Expert System)  วิทยาการหุ่นยนต์ (Robotics)  เหมืองข้อความ (Text Mining) |  เครือข่ายเฉพาะกิจแบบไม่มีโครงสร้าง (Mobile Ad-hoc Networks)  เครือข่ายไร้สายเซ็นเซอร์ (Wireless Sensor Networks)  เครือข่ายเคลื่อนที่ (Network Mobility)  เครือข่ายเฉพาะกิจเคลื่อนที่ (Integration of Mobile Ad-hoc Networks and Network Mobility)  เครือข่ายยานพาหนะ (Vehicular Networking)  เครือข่ายเสมือน (Virtual Networks)  เครือข่ายของทุกสิ่ง (Internet of Things) |  การทำเหมืองข้อมูล (Data Mining)  คลังข้อมูล (Data Warehouse)  ระบบฐานข้อมูลแบบกระจาย (Distributed Database)  ข้อมูลขนาดใหญ่ (Big Data) |  สถาปัตยกรรมการคำนวณแบบคลาวด์ (Cloud Computing Architecture)  การจัดการการจราจรสำหรับการคำนวณแบบคลาวด์ (Traffic Management for Cloud Computing)  ประยุกต์ใช้การคำนวณแบบคลาวด์ (Cloud Computing Applications)  การคำนวณแบบคลาวด์ที่มีการเคลื่อนที่ (Mobile Cloud Computing) |  การจัดการสารสนเทศ (Information Management)  การค้นคืนสารสนเทศ (Information Retrieval)  การสกัดสารสนเทศ (Information Extraction) |
บริการวิชาการ

วิทยาลัยการคอมพิวเตอร์ มุ่งเน้นการบรูณาการสร้างสรรค์และถ่ายทอดความรู้สู่สังคมเพื่อส่งเสริมการเรียนรู้ตลอดชีวิต ทางวิทยาลัยฯมีการเปิดให้บริการวิชาการด้านวิทยาการและเทคโนโลยีคอมพิวเตอร์ต่างๆ แก่โรงเรียน บริษัท หรือหน่วยงานต่าง ๆ ทั้งภายนอกและภายในมหาวิทยาลัย โดยทีมงานคณาจารย์ที่มีคุณภาพและบุคลากรผู้เชี่ยวชาญซึ่งสนับสนุนงานบริการวิชาการ ดังนี้
จัดอบรมสัมมนา ซึ่งทางวิทยาลัยฯ มีห้องปฏิบัติการที่เพียบพร้อมด้วยอุปกรณ์ต่าง ๆ
ให้คำปรึกษาการจัดโครงการต่าง ๆ ที่เกี่ยวข้อง
สนับสนุนการจัดงานประชุมวิชาการทั้งระดับชาติและนานาชาติ
จัดทำฐานข้อมูลงานบริการวิชาการงานอื่น ๆ
งานอื่น ๆ ที่เกี่ยวข้องทางด้านวิทยาการและเทคโนโลยีคอมพิวเตอร์ต่าง ๆ
ติดต่อสอบถามข้อมูลเพิ่มเติมได้ที่ งานบริการวิชาการ วิทยาลัยการคอมพิวเตอร์
โทรศัพท์: คุณอาภากร บุนนาค 076-276-000 ต่อ 6471
ทุนการศึกษา

ทุนวิจัย
ทุนการศึกษา
กลุ่มกิจกรรมนักศึกษา

กลุ่มนักศึกษาอาสา
สโมสรนักศึกษา
ความร่วมมือกับหน่วยงานต่าง ๆ

เครือข่ายความร่วมมือทางวิชาการ
สถานที่ตั้ง > วิทยาลัยการคอมพิวเตอร์

มหาวิทยาลัยสงขลานครินทร์ วิทยาเขตภูเก็ต 80 หมู่ 1 ถ.วิชิตสงคราม ต.กะทู้ อ.กะทู้ จ.ภูเก็ต 83120
โทร 0 7627 6000 ต่อ 6471 (งานประชาสัมพันธ์), 0 7627 6045 (งานรับนักศึกษา)
Fax. 0 7627 6046
Email: coc(at)phuket.psu.ac.th
สถานที่ตั้ง > Google Map

https://goo.gl/maps/jrQyvjQf6CZqmYza9
แหล่งข้อมูลอื่น

เว็บไซต์มหาวิทยาลัยสงขลานครินทร์
เว็บไซต์วิทยาลัยการคอมพิวเตอร์
แฟนเพจเฟซบุค
| ด ค กรายชื่อคณะเทคโนโลยีสารสนเทศในประเทศไทย  |
| --- | --- |
สถาบันอุดมศึกษาของรัฐ: นครพนม • มหาสารคาม • อุบลราชธานี
สถาบันอุดมศึกษา  ในกำกับของรัฐ: ขอนแก่น (การคอมพิวเตอร์) • ขอนแก่น (สหวิทยาการ) • เชียงใหม่ • แม่ฟ้าหลวง • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (เทคโนโลยีและการจัดการอุตสาหกรรม) • เทคโนโลยีพระจอมเกล้าพระนครเหนือ (เทคโนโลยีสารสนเทศ) • เทคโนโลยีสุรนารี • บูรพา • พะเยา • มหิดล • วลัยลักษณ์ • ศรีนครินทรวิโรฒ • ศิลปากร • สงขลานครินทร์ • สวนดุสิต
มหาวิทยาลัยราชภัฏ: เชียงราย • เพชรบุรี • มหาสารคาม • ร้อยเอ็ด
สถาบันอุดมศึกษาเอกชน: กรุงเทพ • เทคโนโลยีไทย-ญี่ปุ่น • เทคโนโลยีมหานคร • ธุรกิจบัณฑิตย์ • นอร์ทกรุงเทพ • รังสิต • ศรีปทุม • สยาม • อีสเทิร์นเอเชีย
รายชื่อ • หมวดหมู่ • โครงการ • สถานีย่อย
วิลสัน เบเธล

| วิลสัน เบเธล |
| --- | --- |
เกิด: สตีเฟน วิลสัน เบเธล  (1984-02-24) 24 กุมภาพันธ์ ค.ศ. 1984 (40 ปี) Hillsborough, รัฐนิวแฮมป์เชียร์, สหรัฐ
อาชีพ: นักแสดง
ปีปฏิบัติงาน: 2004–ปัจจุบัน
ญาติ: Joyce Maynard (มารดา)
สตีเฟน วิลสัน เบเธล (อังกฤษ: Stephen Wilson Bethel; เกิด 24 กุมภาพันธ์ พ.ศ. 2527) เป็นนักแสดงและโปรดิวเซอร์ชาวอเมริกัน เขามีชื่อเสียงจากการรับบท เวด คินเซลลาในเรื่อง ฮาร์ตออฟดิกซี, แสดงเป็น ไรเดอร์ แคลลาฮาน ในละครซีบีเอสตอนกลางวันเรื่อง เดอะยังแอนด์เดอะเรสต์เลส, และรับบท Agent Benjamin “Dex” Poindexter ในซีรีส์ต้นฉบับของเน็ตฟลิกซ์เรื่องแดร์เดวิล เขายังเป็นดาราและผู้สร้างเว็บซีรีส์เรื่อง Stupid Hype บนแพลตฟอร์มออนไลน์ CWD (CW Digital Studio) ของเดอะซีดับเบิลยู
วินโดวส์ ฟันเดเมนทัลส์ ฟอร์ เลกาซี พีซี

| --- | --- |
รุ่นของระบบปฏิบัติการวินโดวส์เอ็นที
ผู้พัฒนา: ไมโครซอฟต์
รหัสต้นฉบับ: จำกัดสิทธิ์ Source-available (ผ่านShared Source Initiative)
เผยแพร่สู่กระบวนการผลิต: 8 กรกฎาคม 2006; 18 ปีก่อน (2006-07-08)
รุ่นสุดท้าย: 5.1.2600.5512 Service Pack 3 (SP3) / 7 ตุลาคม 2008; 16 ปีก่อน (2008-10-07)
แพลตฟอร์ม: IA-32
ชนิดเคอร์เนล: ไฮบริดเคอร์เนล
สัญญาอนุญาต: ซอฟต์แวร์เชิงพาณิชย์แบบจำกัดสิทธิ์
รุ่นถัดไป: วิโดวส์ทินพีซี
เว็บไซต์ทางการ: www.microsoft.com/licensing/sa/benefits/fundamentals.mspx
สถานะการสนับสนุน
การสนับสนุนหลักสิ้นสุดลงในวันที่ 14 เมษายน ค.ศ. 2009 การสนับสนุนส่วนขยายสิ้นสุดลงในวันที่ 8 เมษายน ค.ศ. 2014
วินโดวส์ ฟันเดเมนทัลส์ ฟอร์ เลกาซี พีซี (อังกฤษ: Windows Fundamentals for Legacy PCs) เป็นระบบปฏิบัติการแบบธินไคลเอนต์ของไมโครซอฟท์โดยใช้ Windows XP Embedded เป็นพื้นฐานในการพัฒนา แต่ออกแบบมาให้ใช้กับฮาร์ดแวร์รุ่นเก่าที่ไม่ค่อยมีประสิทธิภาพ ซึ่งได้ถูกปล่อยออกมาเมื่อวันที่ 8 กรกฎาคม พ.ศ. 2549
ประวัติ

วินโดวส์ ฟันเดเมนทัลส์ ฟอร์ เลกาซี พีซี เดิมใช้ชื่อรหัสว่า "Eiger" ซึ่งได้ประกาศใช้ชื่อนี้เมื่อวันที่ 12 พฤษภาคม พ.ศ. 2548 หลังจากนั้น ไมโครซอฟท์ได้ประกาศใช้ชื่อ "วินโดวส์ ฟันเดเมนทัลส์ ฟอร์ เลกาซี พีซี" อย่างเป็นทางการในเดือนกันยายนของ พ.ศ. 2548 ก่อนที่จะเปิดตัววินโดวส์รุ่นนี้
ข้อจำกัด

ในวินโดวส์ ฟันเดเมนทัลส์ ฟอร์ เลกาซี พีซี จะมีคุณสมบัติที่น้อยกว่าวินโดวส์เอกซ์พี เช่น ไม่มีโปรแกรมเพนท์ เอาท์ลุค เอกซ์เพรส และเกมต่าง ๆ ลงมาให้ เป็นต้น
ความต้องการขั้นต่ำของฮาร์ดแวร์

ความต้องการขั้นต่ำของฮาร์ดแวร์จะใกล้เคียงกับวินโดวส์เอกซ์พี
| --- | --- |
หน่วยประมวลผลกลาง: Pentium 233 MHz (แนะนำ 300 MHz)
หน่วยความจำ: 64 MB (แนะนำ 128 MB)
ฮาร์ดแวร์กราฟิก: หน้าจอคอมพิวเตอร์ขนาด 800×600
พื้นที่ว่างบนฮาร์ดดิสก์: 610 MB (แนะนำ 1 GB)
ฮาร์ดแวร์เครือข่าย: ไม่จำเป็น
แหล่งข้อมูลอื่น

หน้าหลักที่เป็นทางการของวินโดวส์ ฟันเดเมนทัลส์ ฟอร์ เลกาซี พีซี บนเว็บไซต์ทางการ (ที่เก็บถาวร)
Bill McMinn's review for WinFLP
Choosing the right Virtual OS: Windows XP vs. Windows FLP เก็บถาวร 2014-01-06 ที่ เวย์แบ็กแมชชีน
Fixing null.sys on WinFLP
วิลสัน เบนต์ลีย์

วิลสัน เบนต์ลีย์
ภาพเกล็ดหิมะ ถ่ายโดยเบนต์ลีย์ ประมาณปี ค.ศ. 1902
วิลสัน อัลวิน "สโนว์เฟลก" เบนต์ลีย์ (อังกฤษ: Wilson Alwyn "Snowflake" Bentley; 7 กุมภาพันธ์ ค.ศ. 1865 – 23 ธันวาคม ค.ศ. 1931) เป็นช่างภาพชาวอเมริกัน เป็นหนึ่งในช่างภาพคนแรก ๆ ที่ถ่ายภาพเกล็ดหิมะ เบนต์ลีย์เกิดที่เมืองเจอริโค รัฐเวอร์มอนต์ เขาสนใจผลึกน้ำแข็งมาตั้งแต่สมัยเป็นวัยรุ่นและทดลองติดกล้องเข้ากับกล้องจุลทรรศน์ วิธีนี้ทำให้เบนต์ลีย์สามารถถ่ายภาพเกล็ดหิมะภาพแรกได้ในปี ค.ศ. 1885 ตลอดชีวิต เบนต์ลีย์ถ่ายภาพเกล็ดหิมะมากกว่า 5,000 ภาพ งานของเขาได้รับความสนใจในช่วงปลายศตวรรษที่ 19 หลังตีพิมพ์ในนิตยสารของเฮนรี คร็อกเกอร์และได้รับการตีพิมพ์ในนิตยสารที่มีชื่อหลายฉบับ เช่น เนชันแนล จีโอกราฟิก, เนเจอร์, ปอปูลาร์ไซแอนส์ และ ไซแอนทิฟิกอเมริกัน และสถานศึกษาหลายแห่งขอภาพของเขาไปศึกษา
ในปี ค.ศ. 1931 เบนต์ลีย์ร่วมงานกับวิลเลียม แจ็กสัน ฮัมฟรีส์จากสำนักงานอุตุนิยมวิทยาสหรัฐ ตีพิมพ์ Snow Crystals หนังสือภาพเกล็ดหิมะ 2,500 ภาพ เบนต์ลีย์เสียชีวิตในปีเดียวกันด้วยโรคปอดบวม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ภาพเกล็ดหิมะ ถ่ายโดยวิลสัน เบนต์ลีย์
Snowflake Bentley: Man of Science, Man of God | The Institute for Creation Research
วิลสัน ยิป

วิลสัน ยิป (อังกฤษ: Wilson Yip, Wilson Yip Wai-Shun, จีนตัวเต็ม: 葉偉信, จีนตัวย่อ: 叶伟信, พินอิน: yé wěixìn) เป็นนักแสดงและผู้กำกับภาพยนตร์ชาวฮ่องกง
เกิดเมื่อวันที่ 23 ตุลาคม ค.ศ. 1963 ที่ฮ่องกง เริ่มต้นงานในวงการภาพยนตร์ในทศวรรษที่ 80 ในตำแหน่งต่าง ๆ เช่น ผู้ช่วยผู้กำกับฯ, ฝ่ายโปรดักชั่น และอีกหลากหลายหน้าที่  รวมถึงนักแสดงด้วย  ซึ่งวิลสัน ยิป เคยให้สัมภาษณ์ว่า มีความสนใจในศาสตร์ด้านภาพยนตร์มาตั้งแต่เด็ก ๆ   วิลสัน ยิป มีโอกาสได้ร่วมงานกับผู้กำกับฯหลายคน แต่ไม่มีใครมีอิทธิพลต่อตัวเองมากนัก โดยเปิดโอกาสให้ตัวเอง ด้วยการรับชมภาพยนตร์จากหลากหลายชาติ
หลักจากเป็นผู้ช่วยผู้กำกับฯมานาน ในปี ค.ศ. 1995 จึงได้มีโอกาสกำกับเป็นครั้งแรก ในเรื่อง 01:00 A.M. เป็นภาพยนตร์ผี และหลังจากนั้นก็ได้มีโอกาสกำกับเองอีก 3-4 เรื่องต่อมา ซึ่งล้วนแต่เป็นภาพยนตร์ฟอร์มเล็ก  ๆ
จนกระทั่งในปี ค.ศ. 1999 วิลสัน ยิป ก็ได้แจ้งเกิดอย่างเต็มตัว จาก Bullets Over Summer ที่แสดงนำโดย อู๋ เจิ้นหวี่, กู่ เทียนเล่อ และหลอหลัน และในเรื่อง Buddy Cop  ซึ่งเรื่องนี้ได้รับคำชมมากว่า ผู้กำกับฯสามารถทำภาพยนตร์ที่มีเอกลักษณ์เป็นของตัวเอง ผสมเรื่องราวของตลกร้าย และเรื่องราวในแบบดราม่าได้ดี  แม้จะไม่ประสบความสำเร็จด้านรายได้ แต่ได้รับคำวิจารณ์ไปในทางที่ดี และได้มีชื่อเข้าชิงรางวัลหลายรางวัล
ต่อมาในปี ค.ศ. 2000 วิลสัน ยิป ก็ได้มีโอกาสผลิตภาพยนตร์ให้กับสตูดิโอใหญ่ คือ โกลเดน ฮาร์เวสต์ คือ Skyline Cruisers ซึ่งเป็นภาคต่อของ Downtown Torpedoes ในปี ค.ศ. 1997 ถึงแม้จะได้นักแสดงระดับซูเปอร์สตาร์อย่าง หลี่หมิง, ซูฉี และเฉิน เสี่ยวชุน แสดงนำ แต่ก็ไม่ประสบความสำเร็จอีก
หลังจากประสบความล้มเหลวมาหลายครั้ง ในปี ค.ศ. 2002 ก็ได้มีภาพยนตร์ที่ประสบความสำเร็จขึ้นมา คือ 2002 นำแสดงโดย เซียะ  ถิงฟง และฝง เต๋อหลุน ซึ่งเป็นภาพยนตร์แอ๊คชั่นเหนือธรรมชาติ เกี่ยวกับนายตำรวจสองคนที่ต้องปฏิบัติหน้าที่พิเศษกำจัดภูติผีปีศาจ
วิลสัน ยิป มาประสบความสำเร็จอย่างแท้จริง ในปี ค.ศ. 2005 กับเรื่อง SPL: Sha Po Lang เมื่อได้ร่วมงานกับนักแสดงแอ๊คชั่นระดับซูเปอร์สตาร์ อย่าง เจิ้น จื่อตัน และหง จินเป่า จากนั้นเป็นต้นมา วิลสัน ยิป ก็ได้มีภาพยนตร์ที่ประสบความสำเร็จมากมายอย่างต่อเนื่อง ไม่ว่าจะเป็น  Dragon Tiger Gate ในปี ค.ศ. 2006, Flash Point ในปี ค.ศ. 2007 และโดยเฉพาะอย่างยิ่งกับ Ip Man ในปี ค.ศ. 2008 ที่ประสบความสำเร็จอย่างมากทั้งรายได้และเสียงวิจารณ์ รวมทั้งมีชื่อเชิงรางวัลหลายรางวัล จนกระทั่งมีภาคต่อมาในปีถัดไป คือ Ip Man 2 ซึ่งแทบทุกเรื่องจะมี เจิ้น จื่อตัน เป็นนักแสดงนำตลอด  และในปี ค.ศ. 2011 ก็ได้กำกับภาพยนตร์แอ๊คชั่นแฟนตาซี เรื่อง A Chinese Ghost Story
แหล่งข้อมูลอื่น

วิลสัน ยิป ที่อินเทอร์เน็ตมูวีเดตาเบส
วิธีเหลือเศษสูงสุด

วิธีเหลือเศษสูงสุด (อังกฤษ: largest remainder method) หรือเรียกอีกอย่างว่า วิธีแฮร์-นีเมเยอร์ วิธีแฮมิลตัน หรือวิธีวินตัน เป็นวิธีการคำนวณที่นั่งของผู้แทนตามระบบสัดส่วนสำหรับสภานิติบัญญัติที่ใช้ระบบการลงคะแนนแบบบัญชีรายชื่อ โดยเป็นวิธีที่ตรงกันข้ามกับวิธีค่าเฉลี่ยสูงสุด (highest averages method)
วิธีการ

ในวิธีเหลือเศษสูงสุดนั้นใช้จำนวนคะแนนเสียงที่แต่ละพรรคการเมืองได้รับจากผู้ลงคะแนนและหารกับโควตาที่เท่ากับจำนวนผลคะแนนที่ต้องการต่อหนึ่งที่นั่ง (ปกติใช้จำนวนคะแนนเสียงทั้งหมดของผู้ลงคะแนนหารโดยจำนวนที่นั่งที่มี หรือสูตรใกล้เคียง) ผลลัพธ์จากการคำนวณจะประกอบด้วยเลขจำนวนเต็มและเศษทศนิยม โดยในแต่ละพรรคการเมืองจะได้รับการจัดสรรที่นั่งเท่ากับเลขจำนวนเต็มก่อน โดยจะเหลือที่นั่งว่างอยู่ในสภาที่ยังไม่มีผู้แทน โดยจัดสรรที่นั่งเหลือนี้จากเศษทศนิยมที่เหลือจากการคำนวณข้างต้น และพรรคการเมืองใด ๆ ที่มีเศษสูงที่สุดจะได้ที่นั่งไปก่อนโดยเรียงจากมากไปน้อยจนเติมได้ครบทุกที่นั่ง ซึ่งเป็นที่มาของชื่อวิธีการคำนวณ
สูตรการคำนวณและโควตา

วิธีการคำนวณหาโควตามีหลายวิธี โดยวิธีที่ใช้กันบ่อยที่สุดคือ โควตาแฮร์ (Hare quota) และโควตาดรูป (Droop quota) การใช้งานโควตาประเภทใดประเภทหนึ่งในวิธีเหลือเศษสูงสุดนั้นสามารถเรียกย่อได้เป็น "LR-[ชื่อโควตา]" เช่น "LR-Droop"
วิธีการคำนวณด้วยโควตาแฮร์ (หรือวิธีอย่างง่าย) เป็นดังนี้
ในปัจจุบันใช้โควตาแฮร์ในการเลือกตั้งในรัสเซีย (ด้วยคะแนนเสียงขั้นต่ำร้อยละ 5 ตั้งแต่ ค.ศ. 2016 เป็นต้นมา) ยูเครน ตูนิเซีย ไต้หวัน (คะแนนเสียงขั้นต่ำร้อยละ 5) นามิเบีย และฮ่องกง โดยหากใช้โควตาแฮร์ในการคำนวณในวิธีค่าเฉลี่ยสูงสุด จะเรียกว่า การแบ่งสันปันส่วนด้วยวิธีแฮมิลตัน (Hamilton method of apportionment) ซึ่งตั้งชื่อตามอเล็กซานเดอร์ แฮมิลตัน ผู้คิดค้นวิธีค่าเฉลี่ยสูงสุดใน ค.ศ. 1792 โดยใช้วิธีนี้ในการแบ่งสัดส่วนสภาผู้แทนราษฎรสหรัฐ ในทุก ๆ 10 ปี ระหว่าง ค.ศ. 1852–1990
โควตาดรูป คือส่วนเลขจำนวนเต็มของ
และใช้กับการเลือกตั้งในแอฟริกาใต้ ส่วนโควตาฮาเกินบัค-บิชช็อฟนั้นคล้ายกัน คือ
โดยจะใช้แบบมีเลขทศนิยมหรือแบบปัดเศษก็ได้
โควตาแฮร์นั้นมักจะเป็นประโยชน์แก่พรรคการเมืองที่ได้รับความนิยมน้อย ส่วนโควตาดรูปนั้นเป็นประโยชน์แก่พรรคการเมืองยอดนิยมมากกว่า ซึ่งหมายความโควตาแฮร์นั้นเมื่อพิจารณาแล้วน่าจะมีความเป็นสัดส่วนมากกว่าโควตาดรูป อย่างไรก็ตาม จากตัวอย่างการคำนวณในบางกรณีนั้น โควตาแฮร์ไม่สามารถรับรองได้ว่าพรรคการเมืองที่มีคะแนนเสียงข้างมากนั้นจะสามารถกวาดที่นั่งได้อย่างน้อยครึ่งหนึ่งได้ (ซึ่งในโควตาดรูปยิ่งเป็นไปได้ยากเช่นกัน)
ตัวอย่าง

ตัวอย่างต่อไปนี้สมมุติจากการเลือกตั้งเพื่อหาผู้แทน 10 ที่นั่ง โดยมีคะแนนเสียงรวมทั้งสิ้น 100,000 คะแนน
ตัวอย่าง > โควตาแฮร์

| พรรค | เหลือง | ขาว | แดง | เขียว | น้ำเงิน | ชมพู | รวม |
| --- | --- | --- | --- | --- | --- | --- | --- |
| คะแนน | 47,000 | 16,000 | 15,800 | 12,000 | 6,100 | 3,100 | 100,000 |
| ที่นั่ง |  |  |  |  |  |  | 10 |
| โควตาแฮร์ |  |  |  |  |  |  | 10,000 |
| คะแนน/โควตา | 4.70 | 1.60 | 1.58 | 1.20 | 0.61 | 0.31 |  |
| ที่นั่งอัตโนมัติ | 4 | 1 | 1 | 1 | 0 | 0 | 7 |
| เศษ | 0.70 | 0.60 | 0.58 | 0.20 | 0.61 | 0.31 |  |
| แบ่งที่นั่งจากลำดับเศษสูงสุด | 1 | 1 | 0 | 0 | 1 | 0 | 3 |
| รวมที่นั่ง | 5 | 2 | 1 | 1 | 1 | 0 | 10 |
ตัวอย่าง > โควตาดรูป

| พรรค | เหลือง | ขาว | แดง | เขียว | น้ำเงิน | ชมพู | รวม |
| --- | --- | --- | --- | --- | --- | --- | --- |
| คะแนน | 47,000 | 16,000 | 15,800 | 12,000 | 6,100 | 3,100 | 100,000 |
| ที่นั่ง |  |  |  |  |  |  | 10+1=11 |
| โควตาดรูป |  |  |  |  |  |  | 9,091 |
| คะแนน/โควตา | 5.170 | 1.760 | 1.738 | 1.320 | 0.671 | 0.341 |  |
| ที่นั่งอัตโนมัติ | 5 | 1 | 1 | 1 | 0 | 0 | 8 |
| เศษ | 0.170 | 0.760 | 0.738 | 0.320 | 0.671 | 0.341 |  |
| แบ่งที่นั่งจากลำดับเศษสูงสุด | 0 | 1 | 1 | 0 | 0 | 0 | 2 |
| รวมที่นั่ง | 5 | 2 | 2 | 1 | 0 | 0 | 10 |
ตัวอย่าง > เปรียบเทียบ

ในวิธีเหลือเศษสูงสุดมีข้อดีคือผู้ลงคะแนนสามารถทำความเข้าใจได้ง่าย โควตาแฮร์ช่วยให้พรรคการเมืองที่เล็กกว่าได้เปรียบกว่า ในขณะที่โควตาดรูปช่วยพรรคการเมืองใหญ่กว่า อย่างไรก็ตาม ไม่ว่าพรรคจะได้ที่นั่งเพิ่มจากเศษที่เหลือหรือไม่นั้น ขึ้นอยู่กับการแบ่งสรรปันส่วนคะแนนเสียงที่เหลือกับพรรคการเมืองอื่น ๆ โดยมีความเป็นไปได้ที่พรรคการเมืองที่ได้คะแนนเสียงมากกว่าเพียงนิดเดียวแต่เสียไปหนึ่งที่นั่งหากคะแนนเสียงของพรรคการเมืองอื่นเปลี่ยนตามไปด้วย ลักษณะเฉพาะของวิธีนี้คือเมื่อมีจำนวนที่นั่งมากขึ้นอาจทำให้พรรคการเมืองเสียที่นั่งไปหนึ่งที่นั่งได้ (เรียกกันว่า ปฏิทรรศน์อัลบามา) วิธีค่าเฉลี่ยสูงสุดมีข้อดีคือช่วยไม่ให้เกิดเหตุการณ์นี้ขึ้น แต่ในการแบ่งสันปันส่วนนั้นแทบจะเป็นไปไม่ได้เลยที่จะปราศจากปฏิทรรศน์โดยสิ้นเชิง